**La uşa sufletului meu**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

La uşa sufletului meu

E clopoţelul ce mereu

M-anunţă când vine furtuna

Ca să închid în vise, luna.

Când uşa sufletului meu

E încuiată-n Dumnezeu,

Mă las în liniştea iubirii

S-ajung la taina nemuririi.

Pe uşa sufletului meu

Stă scris:”Aici intru doar eu!”

Să nu mai baţi la ea în van,

Doar eu întind corzi de pian

Când clapele îi sunt atinse

De praful stelelor din vise.

Doar uşa sufletului meu

O deshid altuia cu greu

Şi-atunci când stau în pragul ei

Întreb: “Tu pacea mea o vrei?

Ştii că ferestrele-s dechise

Spre cerul cu iubiri promise?

Iubeşte soarele şi luna,

Iubeşte calmul şi furtuna,

Iubeşte oameni, păsări, flori,

Cerul senin dar şi cu nori…

Şi-atunci când n-ai mai fi sperat,

Pacea în suflet ţi-a intrat!”

La uşa sufletului meu,

De ai ajuns şi-ţi este greu,

Îţi voi da din credinţa mea,

Să-ţi odihneşti sufletu-n ea!